Diari Oficial de la Generalitat Valenciana


Sumari del DOGV 6596, del 29-08-2011 (2011/9043)

DECRET 89/2011, de 26 d'agost, del Consell, pel qual es modifiquen els articles 1, 3, 5, 16, 17 i 23 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/08/26/89/dof/vci/html**

### Dades del document

Número de DOGV
:   6596

Data del DOGV
:   29-08-2011

Secció del DOGV
:   I. DISPOSICIONS GENERALS

Número del document
:   2011/9043


Data del document
:   26-08-2011

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Presidència de la Generalitat
    * Conselleria de Presidència
    * Conselleria d'Economia, Indústria i Comerç
    * Conselleria d'Infraestructures, Territori i Medi Ambient
    * Conselleria d'Agricultura, Pesca, Alimentació i Aigua
    * reglament intern
    * legislació
    * administració regional

DECRET 89/2011, de 26 d'agost, del Consell, pel qual es modifiquen els articles 1, 3, 5, 16, 17 i 23 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
 [2011/9043]  
PREÀMBUL  
  
Pel Decret 75/2011, de 24 de juny, del Consell, s'ha establit l'estructura orgànica bàsica de la Presidència i de les conselleries de la Generalitat.   
En els articles 1 i 3 s'estableixen les funcions del Gabinet del President i de la Secretaria Autonòmica de Presidència, respectivament.   
  
Pel que fa a la Conselleria d'Economia, Indústria i Comerç, l'article 5 preveu les funcions que té atribuïdes la Secretaria Autonòmica d'Economia, Indústria i Comerç, així com els òrgans directius que en depenen que s'han creat per al seu exercici.  
  
L'article 16 de l'esmentada norma organitzativa atribueix a la Secretaria Autonòmica d'Infraestructures i Transport les funcions en matèria de cartografia i a la Direcció General de Transports i Logística la construcció de ports.  
Per la seua banda, l'article 17, referit a la Secretaria Autonòmica de Territori, Medi Ambient i Paisatge, adscrita a la Conselleria d'Infraestructures, Territori i Medi Ambient, atribueix, entre altres, a la Direcció General de Medi Natural, les funcions en matèria de mines, i a la Direcció General d'Avaluació Ambiental i Territorial la inspecció de costes.  
  
Partint de tot això, es considera oportú dur a terme determinades modificacions en l'estructura orgànica bàsica de la Presidència i de les conselleries de la Generalitat.   
En primer lloc, modificar l'atribució de la competència en matèria de coordinació interdepartamental de manera que siga assumida per la Direcció General del Secretariat del Consell i Relacions amb les Corts.  
  
D'altra banda, perfilar determinades funcions que té atribuïdes la Secretaria Autonòmica d'Economia, Indústria i Comerç i, adscrita a aquest òrgan superior, crear una direcció general que assumisca l'exercici de les competències que en matèria d'empresa, indústria, seguretat industrial, investigació industrial i innovació, parcs tecnològics, i coordinació de la Xarxa d'Instituts Tecnològics, té aquesta Secretaria Autonòmica, a les quals s'afegiran les relatives a mines que, fins ara, eren exercides per la Direcció General de Medi Natural.  
  
En relació amb la Conselleria d'Infraestructures, Territori y Medi Ambient i a fi que un sol òrgan exercite les competències en matèria de sòl, s'entén convenient atribuir a la Secretaria Autonòmica d'Infraestructures i Transport les funcions relatives a sòl industrial. Així mateix, la competència en matèria de cartografia l'assumeix la Secretaria Autonòmica de Territori, Medi Ambient i Paisatge, la construcció de ports s'atribueix a la Direcció General d'Obres Públiques, Projectes Urbans i Habitatge en el marc de les funcions que té atribuïda aquesta direcció general en matèria d'infraestructures públiques, i finalment la funció d'inspecció de costes passa a la Direcció General de Transports i Logística en el marc de les seues funcions en administració de costes.  
  
Finalment, i en relació amb les competències de la Conselleria d'Agricultura, Pesca, Alimentació i Aigua, es modifica la denominació de la Direcció General de Producció Agrària, Ramaderia i Pesca, que passa a denominar-se Direcció General de Producció Agrària i Ramaderia, mentre que les funcions en matèria de pesca seran exercides per la Secretaria Autonòmica d'Agricultura, Pesca, Alimentació i Aigua.  
A aquests efectes cal modificar els articles 1, 3, 5, 16, 17 i 23 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.   
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat, i amb la deliberació prèvia del Consell, en la reunió del dia 26 d'agost de 2011,  
  
DECRETE  
  
Article únic  
Modificació del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
Es modifiquen els articles 1, 3, 5, 16, 17 i 23 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, les redaccions dels quals s'insereixen en l'annex del present decret.  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà que es publique en el Diari Oficial de la Comunitat Valenciana.  
  
València, 26 d'agost de 2011  
  
El president de la Generalitat,  
ALBERTO FABRA PART  
  
  
ANNEX  
  
Nova redacció dels articles 1, 3, 5, 16, 17 i 23 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat  
  
  
Article 1. Del Gabinet del President  
1. El Gabinet del President assumeix les funcions d'assessorament al president, impuls de l'acció interdepartamental del Consell, programació i desenvolupament dels actes del president i elaboració d'informes tècnics i polítics.  
2. Del Gabinet del President depenen els òrgans directius següents:  
  
a) Direcció General d'Anàlisi i Polítiques Públiques  
Assumeix les funcions d'assessorament i assistència al director del Gabinet del President, així com la realització d'estudis, informes i recopilació d'informació i documentació sobre matèries que afecten el Consell.  
b) Direcció General d'Organització  
Assumeix les funcions en matèria d'organització, protocol, desenvolupament dels actes del president i la coordinació de les conselleries que hi participen.  
  
Article 3. De la Secretaria Autonòmica de Presidència  
1. La Secretaria Autonòmica de Presidència assumeix les funcions que li atribueix l'article 68 de la Llei 5/1983, de 30 de desembre, del Consell, en matèria de secretariat del Consell, relacions amb les Corts, coordinació i impuls de l'acció política del Consell, coordinació general de la política legislativa del Consell, defensa en judici i assessorament en dret de la Generalitat, relacions amb la Unió Europea, l'Estat i altres comunitats autònomes, administració local, promoció institucional, imatge institucional de la Generalitat, televisió, radiodifusió i continguts, participació ciutadana, xarxes socials i les delegacions del Consell.  
2. De la Secretaria Autonòmica de Presidència depenen els òrgans directius següents:  
a) Direcció General del Secretariat del Consell i Relacions amb les Corts  
Assumeix les funcions en matèria de secretariat del Consell, relacions amb les Corts, Diari Oficial de la Comunitat Valenciana, publicacions de la Generalitat, coordinació interdepartamental, Registre d'Òrgans Col·legiats, Registre de Béns i Activitats dels Alts Càrrecs, i Registre de Convenis de la Generalitat.  
b) Direcció General de l'Advocacia General de la Generalitat   
Assumeix les funcions d'assistència jurídica establides en la Llei 10/2005, de 9 de desembre, de la Generalitat, d'Assistència Jurídica a la Generalitat.  
c) Direcció General de Relacions amb la Unió Europea  
Assumeix les funcions en matèria de relacions del Consell amb els organismes de la Unió Europea i organitzacions interregionals i internacionals, relacions amb l'administració general de l'Estat i la resta de comunitats autònomes.  
d) Delegació del Consell a Alacant  
e) Delegació del Consell a Castelló  
f) Delegació del Consell a València  
g) Direcció General d'Administració Local  
Exercirà les funcions relatives a l'estudi, informe i resolució dels assumptes referits al règim jurídic, personal, organització, béns i serveis de les entitats locals i organització territorial.  
h) Direcció General de Promoció Institucional  
Assumeix les funcions en matèria d'imatge institucional i campanyes publicitàries de la Generalitat, anuncis oficials, televisió, radiodifusió i continguts.  
i) Direcció General de Participació Ciutadana  
Assumeix les funcions en matèria de participació social i ciutadana, suport als col·lectius de valencians residents fora de la Comunitat Valenciana, suport a les cases regionals i federacions d'associacions d'altres comunitats autònomes a la Comunitat Valenciana, i xarxes socials.  
  
  
Article 5. De la Secretaria Autonòmica d'Economia, Indústria i Comerç  
1. La Secretaria Autonòmica d'Economia, Indústria i Comerç assumeix les funcions que li atribueix l'article 68 de la Llei del Consell en matèria de planificació econòmica, política financera, estadística, indústria, energia, artesania, seguretat industrial, mineria, comerç interior i exterior, consum, així com investigació i innovació tecnològica.  
2. De la Secretaria Autonòmica d'Economia, Indústria i Comerç depenen els òrgans directius següents:  
a) Direcció General d'Economia  
Assumeix les funcions en matèria d'estudi i avaluació de l'economia valenciana, la programació econòmica, política financera, així com les relatives a supervisió de mediació d'assegurances i reassegurances privades.  
b) Direcció General d'Indústria  
Assumeix les funcions en matèria d'empresa, indústria, seguretat industrial, mineria, investigació industrial i innovació i parcs tecnològics. Li correspon així mateix la coordinació de la Xarxa d'Instituts Tecnològics.  
c) Direcció General de Comerç i Consum  
Assumeix les funcions en matèria d'ordenació territorial de l'activitat comercial a la Comunitat Valenciana, comerç interior, artesania i protecció i defensa dels consumidors i usuaris.  
d) Direcció General d'Internacionalització  
Assumeix les funcions en matèria elaboració, gestió i execució d'actuacions per al desenvolupament i foment del comerç exterior, defensa de la internacionalització dels sectors empresarials de la Comunitat Valenciana i de la seua projecció i defensa en el mercat global.  
  
Article 16. De la Secretaria Autonòmica d'Infraestructures i Transport  
  
1. La Secretaria Autonòmica d'Infraestructures i Transport assumeix les funcions que li atribueix l'article 68 de la Llei del Consell en matèria d'obres públiques, transports i logística, ports, costes, aeroports, actuacions pròpies en matèria de sòl, incloent les referides a sòl industrial; arquitectura, projectes urbans i equipaments, habitatge i qualitat de l'edificació.  
2. De la Secretaria Autonòmica d'Infraestructures i Transport depenen els òrgans directius següents:  
a) Direcció General d'Obres Públiques, Projectes Urbans i Habitatge  
Assumeix les funcions en matèria d'infraestructures públiques, arquitectura, projectes i actuacions urbanes, equipaments, habitatge i qualitat de l'edificació, gestió i coordinació del patrimoni públic d'habitatge, plans d'habitatge, sòl i actuacions concertades amb ens locals en matèria de patrimoni urbà i pla de millora municipal.  
b) Direcció General de Transports i Logística  
Assumeix les funcions en matèria de planificació i logística del transport, planificació, coordinació i execució de l'oferta intermodal del transport a la Comunitat Valenciana, seguretat viària, seguretat i ordenació del transport, administració de costes, planificació de ports i infraestructures portuàries de competència autonòmica, així com la seua gestió i explotació, aeroports, gestió de la xarxa de transports i mobilitat metropolitana.  
  
Article 17. De la Secretaria Autonòmica de Territori, Medi Ambient i Paisatge  
1. La Secretaria Autonòmica de Territori, Medi Ambient i Paisatge assumeix les funcions que li atribueix l'article 68 de la Llei del Consell en matèria d'ordenació, planificació i actuacions territorials estratègiques, paisatge, espais naturals i biodiversitat, avaluació ambiental, coordinació territorial, cartografia, urbanisme, qualitat ambiental, residus i canvi climàtic.  
2. De la Secretaria Autonòmica de Territori, Medi Ambient i Paisatge depenen els òrgans directius següents:  
a) Direcció General de Medi Natural  
Assumeix les funcions en matèria d'espais naturals i biodiversitat, gestió forestal i vies pecuàries, caça, pesca esportiva i gestió de parcs naturals.  
b) Direcció General d'Avaluació Ambiental i Territorial  
Assumeix les funcions en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial i inspecció d'urbanisme.  
c) Direcció General de Qualitat Ambiental.  
Assumeix les funcions en matèria de qualitat i educació ambiental, residus, control de la contaminació, protecció del medi ambient atmosfèric, intervenció administrativa ambiental, inspecció mediambiental i canvi climàtic.  
  
Article 23. De la Secretaria Autonòmica d'Agricultura, Pesca, Alimentació i Aigua  
1. La Secretaria Autonòmica d'Agricultura, Pesca, Alimentació i Aigua assumeix les funcions que li atribueix l'article 68 de la Llei del Consell en matèria de foment i garantia agrària, política agrària comuna, desenvolupament rural, investigació agrària, programes operatius, empreses agroalimentàries, cooperativisme agrari, producció i comercialització agrària, ramaderia i pesca, protecció, qualitat, innovació i tecnologia agroalimentària, i relacions amb la Unió Europea en les matèries esmentades, així com recursos hídrics.  
2. De la Secretaria Autonòmica d'Agricultura, Pesca, Alimentació i Aigua depenen els òrgans directius següents:  
a) Direcció General de Producció Agrària i Ramaderia.  
Assumeix les funcions en matèria d'investigació agrària, experimentació, capacitació i transferència tecnològica, política agrària comuna, competitivitat de la producció agrària, protecció agroalimentària i ramaderia.  
b) Direcció General d'Empreses Agroalimentàries i Desenvolupament Rural.  
Assumeix les funcions en matèria d'augment del valor afegit dels productes agrícoles, ramaders i forestals, empreses agroalimentàries, cooperativisme agrari, comercialització, estratègia territorial rural i estructures agràries.  
c) Direcció General d'Aigua  
Assumeix les funciones en matèria de planificació, gestió i protecció de recursos hídrics, projectes d'infraestructures hidràuliques urbanes i de regadiu a la Comunitat Valenciana, construcció i explotació d'infraestructures hidràuliques, planificació i gestió de les conques internes de la Comunitat Valenciana, modernització de regadius, reutilització i estalvi de l'aigua, control i protecció de la qualitat de l'aigua i autorització d'abocaments.


Còpia Permalink ELI